Սեզանը որոշակի հաջողությունների հասավ միայն 1882թ. Սալոնում: Գեղանկարիչ Անտուան Գիյեմեն պաշտոնական ժյուրիի անդամ դարձավ և հնարավորություն ստացավ ցուցահանդեսին ներկայացնելու իր աշակերտներից մեկի աշխատանքը: Ընտրվեց Սեզանի “Պարոն Լ.Ա.-ի դիմանկարը”: Դրանից հետո այս աշխատանքը անհետացել է: 1870-ականների վերջերից 1890-ականների սկիզբը Սեզանը անընդհատ շրջագայում էր, տարուց ավել ոչ մի տեղ կանգ չի առնում: Այս տարիներին էլ նա մեծ գեղանկարիչ դարձավ, ինչի մասին խոսում են նրա կտավները: Թե ինչ էր նրա հետ կատարվում, հաղորդում են Ռենուարը, Մոնեն և Պիսարոն, միայն նրանք էին ժամանակ առ ժամանակ տեսնում Պոլին: